חוק שמירת הניקיון (הוראת שעה) (תיקון), התשע"ז-2017
הצעת חוק ממשלתית, הכנסת ה-20
פורסם: ספר החוקים, חוברת 2644, עמ' 990, 2017-06-15T00:00:00+03:00
חוק שמירת הניקיון (הוראת שעה)(תיקון), התשע"ז–2017 התקבל בכנסת ביום י"ח בסיון התשע"ז (12 ביוני 2017). החוק קובע כי הוראת השעה בחוק שמירת הניקיון, העוסקת בייעוד כספי היטל הטמנה שהתקבלו בקרן שמירת הניקיון, למטרות של טיפול במפגעי פסולת והקמת תשתיות לטיפול בפסולת ברשויות המקומיות, תוארך בשלוש שנים נוספות - עד לתאריך 31 בדצמבר 2020. כמו כן, נקבע כי החל מה-1 בינואר 2018, הסיוע באמצעות הכספים המיועדים למטרות האמורות יורחב ויינתן גם לרשויות המקומיות המשויכות לאשכול 5 בדירוג החברתי – כלכלי, וזאת במקום המצב הקיים היום בו ניתנו הכספים לרשויות המשויכות לאשכול 1-4 בלבד.